ལིག་ཐུང་ཏི་ཡིས་བསྟན་དོན།མི་རིགས་མཐུན་སྒྲིལ་ཡར་ཐོན་ཁྲིམས་འཛུགས་ལ་ཡར་སྐུལ་བྱེད་པ་ནི་ཞིང་ཆེན་ཏང་ཨུའི་ཇུས་ཆོད་བཀོད་སྒྲིག་གལ་ཆེན་ཞིག་ཡིན་པ་དང་།མི་རིགས་མཐུན་སྒྲིལ་ཡར་ཐོན་ལ་ཡར་སྐུལ་བྱེད་པའི་སྲོལ་ཡིག་གཏན་ཁེལ་བྱས་ཏེ་ཕྱིར་འདོན་པའི་ཐད་དོན་སྙིང་གལ་ཆེན་ལྡན་ལ།དེ་ནི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མི་རིགས་བྱ་བའི་རྣམ་བཤད་གལ་ཆེན་ལག་བསྟར་བྱེད་པའི་ཞིབ་ཕྲའི་ལག་ལེན་ཡིན་པ་དང་།ཞིང་ཆེན་ཏང་ཨུའི་སྔོན་འགྲོ་གཅིག་དང་སྤུས་ལེགས་གཉིས་ཀྱི་འཐབ་ཇུས་བཀོད་སྒྲིག་ལག་བསྟར་དོན་འཁྱོལ་བྱེད་པའི་བྱེད་ཐབས་གལ་ཆེན་ཡིན་ལ།མི་རིགས་མཐུན་སྒྲིལ་ཡར་ཐོན་སྔོན་ཐོན་ཁུལ་གསར་འཛུགས་བྱེད་པ་དང་།མི་རིགས་མཐུན་སྒྲིལ་ཡར་ཐོན་གྱི་ཞིང་ཆེན་ཆེན་པོ་འཛུགས་སྐྲུན་བྱེད་པའི་ཁྲིམས་སྐྱོང་འགན་སྲུང་ཡིན།གྲོང་ཁྱེར་དང་ཁུལ་སོ་སོའི་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་ཀྲུའུ་རིན་བཞུགས་མོལ་ཚོགས་འདུ་བསྡུས་པ་ནི་སྔར་ལས་ལྷག་པའི་སྒོ་ནས་ས་ཁུལ་སོ་སོའི་བསམ་འཆར་དང་གྲོས་གཞི་བསྡུ་ལེན་བྱེད་པ་དང་།ཚན་རིག་ཁྲིམས་འཛུགས་དང་དམངས་གཙོ་ཁྲིམས་འཛུགས་སྔར་ལས་ལག་བསྟར་བཟང་བོ་བྱས་ཏེ་ཁྲིམས་འཛུགས་སྤུས་ཚད་མཐོར་འདེགས་གཏོང་བའི་ནུས་ཡོད་བྱེད་ཐབས་ཡིན།གོ་རིམ་རྗེས་མར་ཁྱོན་ཡོངས་ནས་ས་ཁུལ་སོ་སོའི་བསམ་འཆར་བསྡུ་ལེན་བྱེད་པའི་རྨང་གཞིའི་སྟེང་གཟབ་ནན་གྱིས་ཞིབ་འཇུག་ལེགས་སྒྲིག་བྱེད་པ་དང་སྲོལ་ཡིག་འཆར་ཟིན་གྲོས་ཞིབ་བྱ་བ་བཟང་བོར་བསྒྲུབ་སྟེ་ཁྲིམས་འཛུགས་སྤུས་ཚད་མཐོར་འདེགས་གཏོང་བར་འགན་སྲུང་བྱེད་དགོས་ཟེར།